Mi

MiRujukan silang:


  (, kadangkala dieja secara tidak formal sebagai mee atau mie) ialah sejenis makanan yang diperbuat daripada doh tepung bijirin tidak naik yang diuli dan dibentuk terpotong menjadi jaluran nipis leper atau silinder bulat lalu dimasak dalam cecair yang mendidih. Bergantung pada jenisnya, mi bolehlah dihidangkan kering atau disejukkan sebelum dimasak. 

 Sejarah 
Peninggalan arkeologi mi tertua yang masih terselamat ditemui di tapak Lajia (budaya Qijia) sepanjang Sungai Kuning di Qinghai, barat laut China pada Oktober 2005; kajian yang dilakukan pada mi ini mendapati ia diperbuat daripada jenis-jenis sekoi ekor musang dan Proso serta diuli dalam bentuk menyerupai mi tarik yang wujud pada hari ini. Catatan bertulis pertama mengenai mi dihasilkan dalam suatu kitab yang ditulis ketika dinasti Han Timur sekitar 25 dan 220 M; mi dibuat dari tepung gandum dicatatkan menjadi pilihan pemakanan masyarakat zaman ini.

Mi diperkenalkan ke rantau Asia Tenggara termasuk kepulauan Nusantara melalui kegiatan perdagangan tidak lewat dari zaman dinasti Ming pada abad ke-14; hal ini turut tercermin dari penyerapan perkataan "mi" berasal daripada sebutan bahasa Hokkien aksara Cina  (juga , pinyin: miàn ; "tepung" atau "doh").

 Jenis mi mengikut ramuan utama 
 Telur 
Mi telur biasanya diperbuat daripada campuran telur dan tepung gandum.
 Mi telur: 'ba mee' (บะหมี่) dalam bahasa Thai, laris didapati di seluruh China dan Asia Tenggara
 Lochshen: mi telur lebar yang didapati dalam masakan Yahudi Eropah Timur
 Reshteh: mi telur Timur Tengah
 Spätzle: mi telur yang secara amnya dikaitkan dengan negeri-negeri Baden-Württemberg dan Bavaria di kawasan selatan Jerman
 Tăiţei: mi telur Romania
 Tagliatelle: mi Itali yang dihidangkan sama ada segar dngan telur atau berupa pasta yang kaya dengan gandum, dimakan rebus dan diiringi sos

 Gandum 
 : bahasa Jepun untuk "mi Cina", digunakan untuk ramen, chanpon dan yakisoba
 Lamian (): mi Cina yang ditarik tangan
 Mee pok (): mi Cina kuning leper yang laris di Asia Tenggara
 : mi gandum Jepun yang amat halus
 : mi gandum Jepun yang tebal

 Beras 
 Mi beras leper, juga dikenali sebagai héfěn atau ho fun (), kuetiau () atau sen yai (เส้นใหญ่)
 Bihun: juga dikenali sebagai mǐfěn () atau sen mee (เส้นหมี่)

 Kacang hijau 
 Mi selofan atau mi kaca, atau bihun kacang hijau; fěnsī () dalam bahasa Cina, harusame () dalam bahasa Jepun, soun atau suun dalam bahasa Indonesia, wun sen (วุ้นเส้น) dalam bahasa Thai.

 Kanji kentang atau bunga tasbih 
 Mi selofan boleh juga diperbuat daripada kanji ubi kentang or bunga tasbih atau kanji-kanji lain.

 Gandum kuda 
 Soba (): Mi gandum kuda Jepun
 Naengmyeon: Mi Korea yang diperbuat daripada gandum kuda dan kanji kentang manis. Lebih kenyal sedikit berbanding soba.

 Jenis hidangan mi 

 Mi biasa: Mi ini dimasak dalam air atau kuah, lalu disalirkan. Makanan lain boleh dibubuh (contohnya sos pasta) atau mi itu dibubuh pada makanan lain (lihat mi goreng atau lasagna) atau mi boleh disajikan begitu sahaja dengan sos atau minyak celup di atas meja. Secara amnya, mi aalah lembut dan menyerap perisa.

 Mi sejuk: Kadang-kadang mi disajikan dalam salad. Contohnya, salad mi kaca Thai yam woon sen. Di Jepun, mi tradisional seperti soba dan somen selalu dihidangkan sejuk dengan sos celup. Sesetengah masakan Barat seperti salad pastar juga memerlukan mi sejuk.

 Mi goreng: Hidangan yang mengandungi mi yang dikacau goreng dengan pelbagai daging, makanan laut atau sayur-sayuran. Contoh biasanya termasuk chow mein, lo mein, mee goreng, mi hokkien, beberapa jenis pancit, yakisoba dan pad thai.

 Mi sup: Mi yang dihidangkan dalam kuah. ContohL phở, sup mi daging, ramen, laksa, saimin dan batchoy, dan sup mi ayam.

 Lihat juga 
 Mi kolok
 Phở
 Mi Cina
 Mi Korea
 Mi segera

 Rujukan 

 Pautan luar